ISANG SERYE MULA SA NETFLIX
Gaano talaga natin kakilala ang magulang natin?
Halimbawa, ang ama ko.
Iniisip kong bukas na libro ang buhay niya.
Lalaking mahilig sa mga pakana at labis na pagpapakita ng pagmamahal.
Pero noong estudyante siya,
inakusahan siya ng pagpatay na nangyari roon sa itaas.
Kaya napapaisip ako…
GOTH & GAYUMA RAVE'N 1990
ano ba ang nangyari noong maulang gabing iyon, 32 taon na ang nakakaraan.
Sa tingin ko, may espada siya at alam kong may alitan sila.
Hindi ako mahilig sa tsismis, Sheriff Walker,
pero kasalanan ito ni Morticia Frump.
Siya ang pinag-aawayan nila.
Tish…
'Di ko alam ang sasabihin, Gomez.
Ang makita kang nakaposas, akusado sa pagpatay…
-mas lalo kitang minahal ngayon. -Cara mia.
Tama na 'yan, Addams. Halika na.
Okey, dalhin na siya. Tapusin na natin 'to.
MALIGAYANG PAGDATING SA LINGGO NG MGA MAGULANG
KABANATA V "YOU REAP WHAT YOU WOE"
Ah, ang masangsang na amoy ng pagkabalisa ng kabataan.
Dito ang pinakamagagandang taon ng buhay natin, 'di ba, Tish?
Tama ka, mi cariño.
Sana'y masaya si Wednesday na makita tayo.
Nag-iwan ako ng mga mensahe sa bolang kristal, hindi niya sinagot.
Huwag kang mag-alala, kaakit-akit kong kupido.
Siguradong nasasabik siya na makita tayo.
Halika na.
Nilikha ang Nevermore para magkaroon ng ligtas na lugar ang ating mga anak,
para mag-aral at lumago,
maging sinuman o anuman sila.
Alam kong nabalitaan na ninyo
ang masamang insidente na sangkot ang isang estudyante.
Pero masaya akong ibalita sa inyo na umaayos na si Eugene
at inaasahan ang lubusan niyang paggaling.
Kaya tutukan natin ang positibo
at gawin nating masaya ang Linggo ng mga Magulang.
Umaayos na?
Nasa coma siya.
Binisita mo na siya?
Kaibigan ka niya.
-Ako ang rason kaya nasa ospital siya. -Hindi mo kasalanan 'yon.
Walang inatake ang halimaw nitong nakaraang linggo.
Baka natakot na siya sa iyo.
O nagtatago siya para maiwasan ang linggong ito.
Tingnan mo. Parang walang nagbago.
Dapat nagsuot ako ng maskara para sa salot.
Tingnan mo ang pamilya ko.
Nakaka-toxic na pack mentality.
Bibigyan ko ng 30 segundo ang nanay ko bago niya ako husgahan.
Tapusin na natin ito.
Heto na siya.
Na-miss namin ang mapagbintang mong tingin at ngisi.
Kumusta ang aking makulimlim na ulap?
Akala ko, sinasabi sa inyo ni Thing ang bawat kilos ko.
Natuklasan ko agad ang panlilinlang n'yo.
Kumusta naman si Thing?
Kumpleto pa ba ang mga daliri niya?
Kalma lang. Hindi ko binali ang mga daliri niya.
Hindi pa.
Ikuwento mo lahat sa amin.
Mula nang abandonahin n'yo ako rito, ako ay tinugis, pinagmultuhan,
at naging target ng tangkang pagpatay.
Ah, Nevermore. Mahal kita.
Enid.
Hayaan mong tingnan kita.
-Isang sanlibo, dalawang sanlibo… -Hindi ka ba nag-aahit?
Tatlong segundo. Medyo matagal 'yon ah.
Maayos ba ang pakiramdam mo? Medyo namumutla ka.
Kumakain ka ba ng sapat na karne?
Natutuwa rin ako na makita ka, Mom.
At ikaw rin, Dad.
'Di ko alam kung gaano ko pa kakayanin itong "pamilyang sama-sama."
Mukhang nilampasan mo ang paghingi ng paumanhin sa ginawa mo.
Pasensiya ka na sa nangyari sa sayawan.
'Di ko dapat hiniling ang awit ng sirena.
Hindi na naman pupunta ang dad mo sa taong ito?
Tama.
Nakatanggap ako ng text kanina. Ikaw?
'Di pa nagpapakita si Gabrielle mula nang pumasok ako rito.
Malamang nagbibilad siya sa araw sa kung saan sa Seychelles.
Mahal kong anak.
Narito na ako.
Hindi ko palalampasin ito.
Mali ang paghusga mo sa kanya.
Ang luma nating yearbook.
Mahigit 20 taon kong hindi nakita ito.
Ang mga masasayang araw natin, 'di ba, Larissa?
Ang ilan ay mas masaya kaysa iba.
Masyado kang mapagkumbaba.
Napapansin ka nga agad kapag dumarating ka.
Para kang napakataas na puno ng sequoia.
At ikaw naman ang magtotroso.
'Yan ang palaban na sagot na hinahangaan ko.
Natatandaan mo ba 'yong nag-duet tayo para sa Solstice Talent Show?
Kuhang-kuha mo talaga si Judy Garland.
Parang pagpapatiwakal 'yon ah.
Wala rito ang litrato ko.
Talaga? Nakakapagtaka naman.
Puwede ko bang mahiram ito?
Para makapagbalik-tanaw kami sa nakaraan ni Gomez.
O, sige. Pwede bang pag-usapan na natin ang mga importanteng bagay?
Sa kasamaang-palad, nahihirapan si Wednesday na makisalamuha rito.
Dahil ayaw kong yakapin
ang kultura ng panlilinlang at ayokong kumalat ito rito.
Tulad ng halimaw na pumatay kay Rowan at naglagay kay Eugene sa ICU.
Kahit na ang balita ko ay umaayos na siya.
Hinihikayat namin si Wednesday na sabihin ang nasa isip niya.
Minsan, malalim makasugat ang matalas niyang dila.
Pakiramdam ng therapist niya, hindi siya bukas sa proseso.
Ang sessions nila ay hindi nagbunga ng resulatng inaasahan natin.
'Di ako lab rat.
Nagkausap kami ni Dr. Kinbott, at nagkasundo kami
na makakabuti kung sasama ang pamilya mo sa session sa linggong ito.
Hindi.
Inaasahan ko ang reaksiyon mong 'yan pero makikita nila ang kahalagahan n'yon.
Hindi sa pumapanig ako kay Wednesday pero weekend lang kami narito.
Pumayag ka na.
Ano'ng masama roon? Ang totoo,
mahilig talaga ako sa head-shrinking.
Hindi gan'ong uri ng head-shrinking, mon chéri.
Ganoon…
nakakadismaya naman.
Pero kahit ano para sa munti kong anak.
MUNDO NG PEREGRINO
Oo.
Halughugin ang kuweba para sa anumang palatandaan ng nilalang na 'yon.
Suyurin ninyo. Kolektahin lahat ng ebidensiya, okey?
Pagkatapos, tawagan mo ang lab. Kailangan ko ang resulta ng DNA ng kuko.
May batang nasa ICU, ilang bangkay ng tao sa morge.
Ayokong madagdagan pa.
O, sige.
Lintik.
Ano'ng problema?
Hindi ko masikmurang makita ang isang kriminal na malayang nakakagala.
Pero may malasakit sila na samahan si Wednesday sa therapy niya.
Tyler, napag-usapan na natin 'yan.
Ayokong pinag-uusapan ang nakaraan ng pamilya sa harap ng isang estranghero.
Sa tingin mo, madali sa akin ang pag-usapan ang buhay ko?
Marami akong inaasikaso ngayon.
Nakuha mo na ang resulta?
O, sige. Lagyan n'yo tape ang lugar. Papunta na ako.
Dad. Ayos ka lang? Ano'ng nangyari?
Kilala mo si Reggie, ang lokal na koroner?
Pinasabog niya ang utak niya.
Sino ang gustong magsimula?
Pag-usapan natin ang pakiramdam ng wala si Wednesday sa bahay.
Para sa akin,
naging…
mahirap ang hindi kasama si Wednesday.
Hindi ko inakala na mami-miss ko nang husto ang wina-waterboard.
Morticia, Gomez.
-Paano n'yo nakayanan? -Nahirapan din kami nang husto.
Mabuti na lang, kasya ang dalawang tao sa rack ng kapatid kong si Fester.
Nakatulong ang pagpapahirap sa paglabas ng aming kalakasan.
Querida mía.
Tama na 'yan!
Oras na para harapin ng magulang ko ang katotohanan
Mukhang nagsinungaling sila.
Nagtatago ng mga sikreto.
Mga nakamamatay na sikretong kailangan nilang ilabas.
Sino si Garret Gates at bakit inakusahan ka sa pagpatay sa kanya?
Inatras ang kasong 'yan. Inosente ang iyong ama.
Mukhang hindi kumbinsido ang sheriff dito.
Wednesday, tumigil ka.
Hindi ito ang tamang oras at lugar.
Ang totoo, ito ang tamang lugar para d'yan.
-Ang mga session na ito ay-- -Doktor. Wala kang kinalaman dito.
At ayokong pagtalunan ang isyu na ilang dekada na ang nakaraan.
-Ako-- -Sinta, baka dapat na--
Hindi. Tapos na ang session na ito.
Ikaw ang bahala, Ina.
-Wednesday? -Kung ayaw mong sabihin ang katotohanan,
ako mismo ang huhukay nito.
Ikaw--
Salamat sa candy.
Ang totoo, potpourri 'yan.
Sige, kunin mo na 'yan.
Ano'ng pumasok sa isip mo?
Paano mo nagawang sorpresahin ng gan'on ang iyong ama? Wednesday.
Paano? Pinilit mo na pumasok ako sa eskuwelang ito.
Akala mo hindi ko matutuklasan ang sikreto mo?
Hindi mo alam ang buong istorya. Walang kasalanan ang iyong ama.
Ako ang huhusga d'yan.
Potpourri?
Paano mo ako natagpuan?
Nami-miss ka na ng komunidad ng MorningSong.
Na-miss kita.
Komunidad o kulto?
Kilusan kami ng pagpapaunlad ng sarili
na tumutulong sa iba na kontrolin ang buhay nila.
Matapos n'yo kontrolin ang pera nila.
Hindi ako nagpunta rito para makipag-away, Brandy Jane.
Bianca ang pangalan ko.
Bagong pangalan. Bagong buhay.
Oras na para umuwi.
Hindi ko naging tahanan 'yon.
-Sinabi ni Gideon na tatanggi ka. -Huwag mo siyang babanggitin.
May pakialam kaya siya sa isang dalagang-ina at anak niya
kung hindi sila mga sirena?
Huwag kang magsalita ng gan'yan sa amain mo.
Pinakasalan mo talaga siya.
Gusto niyang umuwi para maging tunay na pamilya tayo.
Ayoko.
May sirena na siya na susunod sa gusto niya.
Paalam, Ma.
Ayokong makakita ng pulseras ng MorningSong sa bayang ito.
Humihina na ang awit ng sirena ko.
Kaunti na lang ang nahihikayat namin
at nagtatanong na ang mga maling tao.
Hindi ito kahilingan.
At kung tumanggi ako?
Malalaman ng lahat ang ginawa mo para makapasok ka sa Nevermore.
Inayos ko ang buhay ko at gusto mong sirain ito.
Wala ka pang nararating, Bianca.
Nanloloko ka lang ng mas mayayaman, pero hindi mo sila mga kaibigan.
Makikita rin nila ang tunay na pagkatao mo.
Hindi kayang magpalit ng kaliskis ang sirena.
Bibigyan kita hanggang katapusan ng linggo para magpaalam.
PULOT NG BULAKLAK SA PARANG
Inani ko ang ikatlong pugad,
Nami-miss ka ng mga bubuyog.
Lahat kami.
Salamat sa pagbabantay sa kanya.
May bagong balita?
Hindi nararapat sa kanya ito.
Ako ang dapat nand'yan.
Bakit ka nagpunta nang wala ako?
Hindi namin sinadyang gulatin ka.
Siguro ikaw si Wednesday.
Mga nanay kami ni Eugene. Sue at Janet.
Ikaw ang laging bukambibig niya.
Napakasaya niya na sumali ka sa Hummers.
Nahirapan si Eugene na makibagay sa Nevermore.
Napakasaya niya na may tunay na siyang kaibigan.
Dinalhan ko siya ng pulot.
Mahal ni Eugene ang mga bubuyog na parang mga anak niya.
Ang fuzzy-buzzy babies niya.
Gagaling pa siya, 'di ba?
Aalis na ako.
Ngayon lang may nagpakamatay dito sa morge.
Hindi nila alam ang gagawin sa katawan.
Ano'ng mayroon ka?
Legal ang baril at nakarehistro sa pangalan niya. Colt .45.
Sabi ng janitor, nasa mesa niya ito.
Nagkita kami ni Dok noong isang linggo.
Balak pa nilang mag-cruise ng asawa niya. Masaya rin siya sa pagreretiro niya,
Wala talagang nakakaalam sa laman ng isip ng iba.
Sa kanya, bala ang laman. May security footage tayo?
Wala. May nagtakip sa camera. Itim na bubblegum.
Pinarerepaso ko na 'yuong video para malaman kung kailan pa 'yan.
Itim na bubblegum.
Hindi na ako nagulat.
Ayon sa suicide note, nakokonsensiya siya tungkol sa isang lumang kaso.
Pinagtakpan niya 'yon at pineke ang coroner's report,
at matagal siyang nabuhay na nilalamon ng konsensiya.
Ano'ng kaso?
Ah, Garret Gates.
Garret Gates. Seryoso ka?
Alam mo ito?
Naghintay ako ng 30 taon para ikulong ang pumatay sa kanya.
Kilala mo ang pumatay?
Iisa lang naman ang suspek.
Inisip ko na noon na pinagtakpan ang katotohanan.
May pruweba na ako.
GARRETT GATES MINAMAHAL NA ANAK AT KAPATID
Gutom na gutom na ako.
Hindi ka nagugutom, darling?
Wala akong gana, Ina.
Gaya ng pagtakas mo sa katotohanan.
Kailangang sabihin sa kanya.
Hindi siya maniniwala sa atin.
Kailangan nating magpakatatag.
At sana may dumating na mas nakakikilabot na aagaw sa atensiyon niya.
Hihintayin mo pa ba ako ang magtanong?
Hindi pa malinaw ang relasyon namin ni Ajax sa ngayon.
Hindi 'yan ang sinasabi ko.
Naglobó ka na ba?
Hindi pa.
Nakakadismaya naman 'yan.
'Yan ako.
Isang malaking kabiguan.
Pwede bang malaman kung tungkol saan ito?
Ano'ng nangyayari, Ms. Thornhill?
Wala akong idea.
Gomez Addams.
Ano'ng maitutulong ko?
Inaaresto kita para sa pagpatay kay Garrett Gates.
May karapatan kang manahimik.
Anumang sasabihin mo ay magagamit laban sa iyo sa korte.
Dad?
May karapatan ka sa isang abogado.
At kung hindi mo kayang magbayad, mabibigyan ka ng isa.
Munti kong tormenta, kumusta ang iyong ina?
Lungkot na lungkot. Ayaw niya kapag naka-orange ka.
Nahuli ko siyang naglagay ng rosas sa puntod kanina.
"Garrett Gates" ang nakasulat sa lapida.
Ang lalaki na dahilan kaya inaresto ka sa pagpatay.
Gusto mong ipaliwanag?
Nabighani si Garrett sa iyong ina.
Napagkamalan niyang interes ang kabutihan nito sa kanya.
Ang pagkabighani niya ay naging pagkahumaling,
at nagsimula siyang mang-stalk.
-Nagsumbong ba kayo sa pulis? -Sinubukan namin.
Pero ang pamilya niya ang pinakamayaman at pinakamatagal na rito.
Walang naniwala sa amin.
Ang ama ni Garrett, kinamumuhian ang mga takwil,
nagalit siya na inakusahan ng iyong ina ang kanyang anak.
Umabot ito sa sukdulan noong gabi ng Rave'N Dance.
Lumabas kami ng iyong ina para magkasarilinan kami.
Addams!
At doon ko siya nakita.
Palihim siyang pumasok sa eskuwela.
Nabaliw na siya sa pagmamahal sa iyong ina.
Tinitigan niya ako, puno ng galit at intensiyong pumatay.
Umalis ka na rito. Hindi niya ako sasaktan.
Garrett, huwag!
Garrett, tama na!
Alam kong nanganganib na ako.
Dahil sa matinding selos at galit, wala nang makapigil kay Garrett.
Nang makita ko ang espada,
nangibabaw ang kagustuhan kong mabuhay.
Isang nakasisindak na aksidente 'yon.
Kung wala akong kikilingan, kapani-paniwala ang pag-amin niya,
naipahatid niya na may perpektong antas ng katapatan.
Maaaring totoo ang sinasabi ng aking ama.
Salamat sa pagiging tapat sa akin.
Pero may mga palatandaan din ng pagsisinungaling.
Ang paghagod niya sa kanyang bigote.
Ang paraan niya ng pagkindat.
Naglalaro na kami ng Russian roulette simula pa noong 12 taon ako.
Kilala ko na siya.
Pasensiya na, hindi ako naging mas mabuting ama.
Pwede bang gawin natin ito nang walang lantarang emosyon?
Alam kong 'di ka komportable sa gan'on.
Ilang ama ang nag-abot ng eskrima sa limang taong gulang niyang anak?
Ang mga kampay ng iyong eskrima ay mga sanaysay ng kahusayan.
O ipalangoy siya kasama ang mga pating?
Nakita nilang wala ka ring awa gaya ng pagkakakita ko sa 'yo.
Ang tamang pagtatalop sa rattlesnake?
Lasang manok sila kung tama ang paghahanda.
Ang punto ko, tinuruan mo ako na maging malakas at kaya ang sarili.
Ang mabuhay sa mundong puno ng panlilinlang at kawalan ng hustisya.
Ikaw ang rason kaya nauunawaan ko na napakahalaga
na hindi ko makalimutan kung sino ako.
At sa pagiging ama, masasabi kong higit ka pa sa nararapat.
Gracias, Wednesday.
Kailangan nating mag-usap.
Paano ka nakapasok…?
Bernice? Bernice!
Baka nakatanggap si Bernice ng tawag na ang pusa niyang si Swifty
ay kinidnap para sa ransom.
Hindi pinatay ng ama ko si Garrett Gates.
Mayroon akong pirmadong pag-amin niya at ang espadang ginamit niya.
Pareho kong ihahatid ito sa Abogado ng Distrito.
Hindi ka ba nagtataka sa tiyempo ng mga pangyayari?
Nagpakamatay ang coroner dahil sa ginawa niya sa kasong napakatagal na
sa mismong linggo na narito ang ama ko, ang pangunahing suspek mo.
Ang nakikita ko lang ay ang kriminal na pagbabayaran na ang krimen niya.
At ang maposasan siya mismo, ah, 'yon ang nagpasaya sa akin.
Bakit hindi mo nakikita na may taong
desperado na iligaw ang imbestigasyon ko?
Natagpuan ko ang kuweba ng halimaw at nasa iyo na ang ebidensiya ng DNA.
Naipasuri mo na ba ito?
Maaaring nakakagulat ito pero hindi sa iyo umiikot ang mundo.
Heto. Ang resulta ng DNA.
Hindi tugma. Walang katiyakan.
Naniniwala ka talaga na nagkataon lang ito?
Ang umatake kay Eugene ang pumatay sa coroner.
Sa kasamaang palad, may sumabotahe sa camera sa morge,
kaya 'di namin alam ang nangyari.
Nilagyan ng bubblegum ang lente.
Itim na bubblegum.
Dapat yata ipa-DNA test ko 'yon?
May gustong humadlang sa akin. Pang-gagambala lang lahat ito.
Hindi, pagsasakatuparan ito ng hustisya.
Kailangan ng pamilya ni Garrett Gates ng katarungan,
kahit wala na sila para tanggapin ang balitang ito.
Ano'ng nangyari?
Nagbigti ang nanay niya sa bakuran nila.
Namatay ka sa kaiinom ang tatay niya. Hindi rin nakaligtas ang kapatid niya.
Naulila siya, pinadala sa ibang bansa, pero nalunod siya.
Namatay silang lahat.
Hindi lang dugo ni Garrett ang nasa kamay ng iyong ama,
pati na ang buong pamilya niya.
Heto. May regalo ako sa iyo.
Ang bait n'yo po. Hindi n'yo ako kailangang bigyan nito.
Alam ko, pero masama kasi ang naging simula natin sa linggong ito.
Ang gusto ko lang naman ay kung ano ang makakabuti sa iyo.
Ano ang mga ito?
Brochures.
Para sa summer camp.
Hindi ito mga ordinaryong summer camp.
Camps ito para sa lycanthropy conversion.
Hindi mo kailangang magdrama, Enid.
Ipadadala mo ako sa conversion therapy para sa mga taong-lobo?
Gumana iyan sa pinsan mong si Lucille, 'di ba?
Pitong linggo lang sa kabukiran ng Balkan at umaalulong na siya sa buwan agad.
Gaya ng nararapat.
Ayaw mo bang maglobó at sa wakas ay maging normal na?
Umalis ka rito.
Nakalimutan mo ang pamingwit mo.
Tigilan mo ang pagiging mabait.
Hindi bagay sa 'yo.
Inimpake ni Ama ang paborito mong pain.
Ano'ng mangyayari sa kanya ngayon?
Umamin siya para hindi na magkaroon ng paglilitis.
Kapag nasentensiyahan siya, dadalhin siya sa bilangguan
kung saan mababaliw siya dahil mawawalay siya kay Ina.
Alam mo bang hindi pa sila naghihiwalay mula nang ikasal sila?
Akala ko, ako ang unang makukulong sa pamilya natin.
May pustahan nga kami ni Lurch.
Sige na. Tingnan natin kung may kakagat na isda.
Ang dami mong huli.
Mami-miss ko siya, Wednesday.
Hindi pa tapos 'yon. Inosente siya.
Bale,
kung may makakaalam man kung sino ang gumawa ng krimen…
ikaw 'yon.
Kailangang alamin mo ang totoo para lumaya si Dad.
Hanggang sa mangyari 'yan, alam natin na mahihirapan si Ina.
Kailangan nating magpakatatag.
Lalong-lalo ka na.
Ngayon, bigyan mo ako ng isa n'yan.
Nasaan nga pala si Ina?
Gusto raw niyang mapag-isa.
Lugar na walang makakakita sa kanya.
Hello, Ina.
Hello, Wednesday.
Kung gan'on, isa kang Nightshade.
Ang bilis mong nakapasok.
Ang totoo, tinanggihan ko sila.
Bakit? Dahil miyembro ako noon?
Hindi ko mapapantayan ang pamana mo rito,
bakit ko pa susubukan?
Nanalo ako sa Poe Cup, apat na beses kang nanalo.
Sumali ako sa fencing team, kapitan ka r'on noon.
Bakit mo ako dinala sa kung saan mabubuhay lang ako sa anino mo?
Hindi ito kompetisyon, Wednesday.
Ang lahat ay kompetisyon, Ina.
Pero tinanggihan ko sila, dahil puro sosyalan lang ang ginagawa nila.
Mahalaga ang layunin namin noon.
Misyon namin ay protektahan ang mga takwil sa pinsala at diskriminasyon.
Ang totoo, ang grupong ito ay binuo ng mga ninuno ng iyong ama mula sa Mexico.
Isa sa mga unang nanirahan sa Amerika.
Si Goody.
Nakita ko sa Mundo ng Peregrino.
Nakakatawa 'yon dahil siya ang pumatay kay Joseph Crackstone.
Ang Nightshades ang sikreto niya, ang sagot sa kalupitan ni Crackstone.
Alam ko kung bakit narito ka, Wednesday.
Kaya sige. Itanong mo na.
Hindi si Ama ang pumatay kay Garrett Gates, 'di ba?
Hindi.
Nang makaakyat na ako sa hagdanan,
ipinaglalaban na ng ama mo ang buhay niya. Nakasisindak ito.
Garrett, huwag!
Garrett!
Garrett, tama na!
Layuan mo siya!
Hindi ko makakalimutan nang tingnan niya ako.
Bumubula ang bibig niya.
Para akong nakatingin sa mga mata ng isang nauulol na halimaw.
Ah, hindi.
Napagtanto ko lang ang ginawa ko nang makarinig ako ng sigaw.
Ang iyong ama ay napaka…
kalmado at matapang.
Tish, kailangan mong umalis dito.
Pumunta ka sa kuwarto, magkandado ka.
Wala ka rito.
Naiintindihan mo ako?
Morticia?
Ibalik mo ito sa mesa.
-Sige na. -Okey.
Inako ng ama mo ang kasalanan para protektahan ako.
Nagpasalamat ako nang husto noong mapawalang-sala siya.
Pero alam ko,
na babalik ito balang-araw para usigin kami.
Sabi mo, bumubula ang bibig ni Garret,
para hindi tao ang mga mata niya.
Noon lang ako nakakita ng taong nabulag na sa matinding galit.
Baka hindi galit 'yon.
Bumubula ang laway, dilated na mga mata, lito ang pag-iisip.
Tipikal na sintomas 'yon ng ano?
Pero paano nangyari 'yon?
Isa lang ang paraan para malaman.
Naalala ko nang dumating ang una mong kit ng panghukay ng libingan.
Napakasaya mo, muntik ka ng ngumiti.
Ayaw mo ba talagang tumulong?
Hindi, okey lang, darling. Ayokong sirain ang kasiyahan mo.
Oras na ng katotohanan.
Hello, Garrett,
Tama ako.
Ano'ng nangyayari rito?
Mukhang may Addams' family reunion sa kulungan ngayong gabi.
Pareho kayong arestado.
Bukas pa kayo pwedeng magpiyansa.
Kahit na ang batas ay hindi tayo kayang paghiwalayin.
Ang mahalaga, may isang gabi tayo na magkasama.
Oo.
Mas may kontrol pa sa sarili ang mga jackal kaysa sa inyo.
Wala ni isa sa inyo ang malakas para kayanin ang makulong.
Salamat sa akin, hindi na kailangan.
Alam kong may plano sa pagtakas ang jailbird natin.
Souvenir ito sa outing natin. Hiniram ko kay Garrett.
Namatay siya sa lason ng nightshade.
Kinumpirma ito ng malambot pa rin na laman at ng asul na tint nito.
-Ibig sabihin, mamamatay na si Garrett-- -Bago mo siya saksakin.
Mas lalo kang gumanda bilang babaeng walang-sala.
Oo.
Tigilan n'yo muna ang lampungan at tutukan natin ito.
Patunayan mong karapat-dapat kitang maging anak!
Patayin mo lahat ang mga takwil.
Pasukin mo ang sayawan at lagyan mo ng lason ang punch.
Addams!
Wednesday.
Nagkaroon ka ng pangitain?
Ano'ng nangyari?
Ano'ng nakita mo?
Noong namatay si Garrett,
may bote siya ng nightshade na nabasag sa bulsa niya.
Hindi lang si ama ang gusto niyang patayin.
Gagamitin niya ang lason ng nightshade para patayin ang buong eskuwela.
MUNDO NG PEREGRINO
Salamat, hinarap mo kami kahit wala kaming pasabi, Mayor.
Oo, nakatulong ang banta at pananakot n'yo.
Hindi namatay sa saksak si Garrett Gates.
Ang makintab na asul na 'yan ay tanda na nalason siya ng nightshade.
Pero alam mo na 'yon, 'di ba?
Dahil noong sheriff ka pa lang,
ikaw ang inatasan na pagtakpan ito.
Kinamumuhian ni Ansel Gates ang mga takwil at ang Nevermore.
Inaangkin niya ang lupang kinatatayuan ng eskuwela,
ninakaw daw 'yon sa pamilya niya sa nakaraang 200 taon.
Nagpunta r'on si Garrett para lagyan ng lason ang punch
at patayin ang lahat ng mga bata sa sayawan.
Inamin lahat ni Ansel nang malasing siya nang husto noon.
Idea niya 'yon.
Bakit inutusan mo si Dr. Anwar na palsipikahin ang autopsy report?
Alam mo kung paano talaga siya namatay.
Makinig ka, trabaho ko ang panatilihin ang kapayapaan.
Kung nilitis 'yon,
masisira ang reputasyon ng Jericho at ng Nevermore.
Mukhang reputasyon mo lang ang inaalala mo noon.
Ipinagyayabang sa akin ni Garrett noon na kontrolado ng tatay niya ang sheriff.
Pagkalipas ng isang taon, nahalal kang mayor.
Walang duda na may buong suporta ni Ansel Gates.
Nakakasama ng loob 'yang sinasabi mo.
Ang masama ay ang napigilan mo sana ang kamatayan ni Garrett
kung ginawa mo ang trabaho mo noong ireklamo kong sinusubaybayan niya ako.
Pero hindi.
Hindi alam ng mga lalaking gaya mo ang pakiramdam ng hindi paniwalaan.
Ano'ng gusto n'yo?
Iatras lahat ng kaso.
Palayain agad ang aking ama,
na may paghingi ng tawad mula sa opisina ng sheriff.
May kasunduan ba tayo?
Nakakabilib ang ginawa mo sa loob,
JERICHO BULWAGAN NG BAYAN
Kailan nagsimula ang mga pangitain mo?
Ilang buwan na rin.
Bago pa ako pumasok sa Nevermore.
Nalulungkot ako na hindi mo ito masasabi sa akin.
Alam kong 'di tayo magkasundo nitong nakaraan.
Nilalakbay natin ang mapanlinlang na baybayin ng relasyon ng ina at anak.
Pero lagi akong narito para sa iyo, Wednesday.
Lagi.
Minsan kapag may nahahawakan akong tao o bagay,
para itong marahas na sulyap mula sa nakaraan o hinaharap.
'Di ko alam paano kontrolin.
Ang psychic na kakayahan natin ay nakabase sa spectrum ng kung sino tayo.
Dahil sa disposisyon ko,
kadalasang positibo ang mga pangitain ko.
Maituturing akong Dove.
At para sa isang gaya ko?
Na mas madilim ang pananaw sa mundo?
Isa kang Raven.
Mas matindi ang mga pangitain mo, mas makapangyarihan.
Pero kung walang tamang pagsasanay, baka humantong ito sa kabaliwan.
Kung matutulungan kita, gagawin ko 'yon.
Pero hindi buhay ang nagtuturo sa atin.
Isa sa mga yumao nating ninuno ang tutulong sa atin kapag handa na tayo.
Si Goody.
Nagpakita na siya sa akin.
Mag-iingat ka, Wednesday.
Makapangyarihang mangkukulam si Goody,
pero ang paghihiganti niya ang nagpahamak sa kanya,
at 'di na niya nailigtas ang sarili niya.
Pasensiya na sa nangyari.
Hindi ako nagtatanim ng sama ng loob,
mata sa mata lang.
Ang anak mo at ang anak ko ay nagiging malapit sa…
isa't isa.
Kaaawaan ko ang lalaking mabibitag ng ulupong niyang titig,
pero siguradong mabuti siya.
Hindi niya pahihintulutan ang kalokohan.
Mana siya sa kanyang ina.
Dad!
Na-miss kita nang husto, Dad.
Querida.
Mi amor.
Masyadong malapit.
Napagdesisyunan na. Anim na linggo sa Camp Howl.
-Pumili ka ng activity-- -'Di kailangan.
Dahil 'di ako pupunta.
Hindi ngayong summer. Hindi kailanman.
Kung talagang maglolobó ako, gagawin ko 'yon sa panahon at paraan ko
at hindi nang sa inyo.
Sana balang-araw, magawa n'yo akong tanggapin sa kung sino ako.
Ipinagmamalaki kita, anak.
Gawin mo ang gusto mo.
Babalik ako at tutulungan kita sa isang kondisyon.
Hintayin mong matapos ang school year.
Paano ko masisiguro na hindi ka tatakas?
Dahil malaki ang mawawala sa ating dalawa. Pero pagkatapos nito,
buburahin na kita at ang MorningSong sa buhay ko… habambuhay.
Sobra na 'yan.
Hindi natin masasabi na ang Linggo ng mga Magulang ay hindi nakakatensiyon.
Alam kong wala kang kakayahang maging mamamatay-tao.
Kahit na masakit ' yan,
gracias, munti kong bitag ng kamatayan.
Habang tinitingnan ko ang mga pahina ng yearbook,
naalala ko ang lahat ng masasayang araw ko rito.
Pero gan'on lang 'yon.
Sa akin.
May sarili kang landas na tatahakin.
Ayokong maging estranghero sa buhay mo.
Kung may kailangan ka sa akin,
kahit na ano,
tumawag ka lang sa bolang kristal.
Salamat, Ina.
Sabi ko na nga ba.
Nasaksihan ko ang pagpatay kay Rowan nang gabi 'yon.
Ano'ng sabi mo?
Nang lumitaw si Rowan kinaumagahan, ikaw 'yon.
Nang sumali kayo sa talent show noon,
hindi mo lang ginaya si Judy Garland,
naging siya ikaw.
Isa kang shape-shifter.
Nakakawili ang teoryang 'yan.
Ano kaya ang iisipin ni Sheriff Galphin kapag sinabi ko sa kanya?
Wala kang pagsasabihan nito, Miss Addams.
At hindi na rin mahalaga kahit sabihin mo man.
Alam na ng ama ni Rowan ang nangyari,
suportado niya ang desisyon ko na huwag isangkot ang awtoridad.
Bakit siya pumayag?
Dahil wala sa tamang pag-iisip si Rowan.
Nababaliw na siya dahil sa kanyang telekinesis
at dalawang beses ka niyang pinagtangkaang patayin.
Ang kalunos-lunos na kamatayan niya ang nagtama ng sitwasyon
nang hindi nasisira ang reputasyon ng eskuwela at ni Rowan.
Pareho lang kayo ni Mayor Walker, ano?
Naglilibing ng bangkay mapagtakpan lang ang sikreto.
Kailangang gawin ko 'yon para protektahan ang eskuwela mula sa kontrobersiya
at ang mga estudyante mula sa pinsala.
Sabihin mo 'yan kay Eugene.
Paano mo siya pinoprotektahan?
Ano'ng nangyayari?
UULAN NG APOY
Ang pagsasalin ng subtitle ay ginawa ni April Castro